Safir (vitez)
<s>Safir (ili Safere, Safire, Saphar) je po arturovovskoj legendi bio najmlađi sin saracenskog kralja Esclabora i zajedno sa braćom Segwaridesom i Palamedesom jedan od vitezova Okruglog stola.</s>

<s>Njegov lik pojavio se prvi put u starofrancuskoj poemi o Tristanu, a razradio ga je Thomas Malory u svom epu Le Morte Darthur.</s>

<s>Već kršteni Safir i njegov brat Segwarides, zajedno sa svojim nekrštenim bratom Palamedesom sudjelovali su na turniru u zamku Dangerous.</s><s>Safir je sudjelovao i na turniru koji je priredio kralj Caradoc, na kom je odnio pobjedu mladi vitez Alisander le Orphelin, pobjedivši ih sve.</s><s>Između turnira provodio je vrijeme u lutanju.</s>

<s>Na turniru u Lonazepu osvojio je štit i oklop Hector de Marisa.</s><s>Tako oboružani Safir tad je jašući naišao na viteza Heliora le Preusa, koji je upravo savladao viteza Epinogrisa i oteo mu djevojku.</s><s>Bez imalo okolišanja Safir je krenuo osloboditi djevojku i pobio se sa Heliorom te ga savladao.</s><s>U taj čas naletio je njegov brat Palamedes, koji zbog oklopa nije prepoznao Safira, već je promatrao borbu.</s><s>Kad je Helior pao, bez razmišljanja je potegao mač i nasrnuo na Safira, misleći da je on otimač, u želji da oslobodi djevojku.</s><s>Palamedes se borio za Safirom više od sat vremena, na kraju su se izmoreni, jedan i drugi stali diviti snazi suparnika.</s><s>Tek tad su se upitali za ime, kad su shvatili svoju zabunu, Safir je klekao na koljena i molio Palamedesa za oprost.</s><s>Nakon tog mu je pomogao vratiti djevojku Epinogrisu.</s>

<s>Safir je tad neko vrijeme jahao sa Palamedesom, ali su ih uskoro zarobili ljudi, čije je prijatelje Palamedes pobio na turniru u Lonazepu.</s><s>Safir se zajedno sa Palamedesom očajnički opirao, ali su ih brojno nadmoćni napadači savladali i bacili u tamnicu.</s><s>U njoj je proveo tri dana prije suđenja na kojem je Safir oslobođen, dok je Palamedes osuđen na smrt.</s>

<s>Palamedesa je od smrti spasio Lancelot.</s>

<s>Safir je postao vitez arturovog Okruglog stola i nastavio se boriti po turnirima u Winchesteru i drugdje.</s><s>On i Palamedes bili su među gostima na maloj večeri koju je priredila Guinevera kad je otrovan Patris.</s>

<s>Nakon konačnog raskola između Arthura i Lancelota, - Safir se priklonio Lancelotu i otišao sa njim iz Britanije u progonstvo u Galiju, gdje je Safir postao vojvoda od Landoka.</s>

<s>Izvori</s>

<s>Vanjske veze</s>

<s>Safere na portalu Nightbringer</s>

<s>Arturijanski likovi
Arturijanske legende</s>

